|  |
| --- |
| **СПРАВКА****за отразяване на предложенията, получени при обсъждането по реда на чл. 26 от Закона за нормативните актове и проведеното междуведомствено съгласуване на проекта на Постановление на Министерския съвет за изменение и допълнение на нормативни актове на Министерския съвет** |

| **№** | **Организация/потребител** | **Бележки и предложения** | **Приети /****неприети** | **Мотиви** |
| --- | --- | --- | --- | --- |
| **1.**  | АДМИНИСТРАЦИЯ НА МИНИСТЕРСКИЯ СЪВЕТ | Не е получено становище в срок. |  |  |
| **2.** | ЗАМЕСТНИК МИНИСТЪР-ПРЕДСЕДАТЕЛ  | Не е получено становище в срок. |  |  |
| **3.** | ЗАМЕСТНИК МИНИСТЪР-ПРЕДСЕДАТЕЛ ПО ИКОНОМИЧЕСКАТА И ДЕМОГРАФСКАТА ПОЛИТИКА | Без бележки. |  |  |
| **4.** | МИНИСТЪР ЗА БЪЛГАРСКОТО ПРЕДСЕДАТЕЛСТВО НА СЪВЕТА НА ЕС 2018 | Без бележки. |  |  |
| **5.** | МИНИСТЕРСТВО НА ОТБРАНАТА | Без бележки. |  |  |
| **6.** | МИНИСТЕРСТВО НА ФИНАНСИТЕ | **Съгласува без бележки и с одобрена финансова обосновка.**  |  |  |
| **8.** | МИНИСТЕРСТВО НА ВЪТРЕШНИТЕ РАБОТИ | Съгласува със следния коментар:В случай, че направеното от МВнР предложение бъде прието, т. е. да отпадне таксата в размер на 16 евро по Тарифа № 4 за таксите, които се събират в системата на Министерството на вътрешните работи по Закона за държавните такси, приета с Постановление № 53 на Министерския съвет от 1998 г. (Тарифа № 4) и МВнР да превежда всяко тримесечие по сметка на МВР сума, в размер на 5 евро, за всеки един издаден временен паспорт за покриване на разходите за паспортно тяло, стикер и фолио, същото ще доведе до намаление в приходната част на бюджета на МВР. При отпадане на таксата, в размер на 16 евро по Тарифа № 4, съгласно организацията на бюджетния процес в МВР, сумите следва да бъдат отчетени като предоставен трансфер от бюджета на МВнР по бюджета на МВР, а министърът на финансите да извърши промени по бюджетите на двете ведомства. Предвид обстоятелството, че от страна на МВнР не са изразходвани всички поръчани бланки на удостоверение за завръщане в Република България на чужденец, стикери и фолио издаването на този вид документ ще бъде обезпечено с наличните на склад бланки до реализиране на модела за централизирана система за персонализация на български лични документи (ЦСПБЛД) и отпечатването на новото поколение документи. След реализиране на ЦСПБЛД и отпечатването на новото поколение документи, част от които са и удостоверенията за завръщане в Република България на чужденец, ще е необходимо разработването на механизъм за възстановяване на реално извършените от МВР разходи за бланки, стикери и фолио от страна на МВнР. | Приема се по принцип.  |  |
| **9.** | МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО | Без бележки. |  |  |
| **10.** | МИНИСТЕРСТВО НА ТРУДА И СОЦИАЛНАТА ПОЛИТИКА | Без бележки. |  |  |
| **11.** | МИНИСТЕРСТВО НА ПРАВОСЪДИЕТО | Без бележки. |  |  |
| **12.** | МИНИСТЕРСТВО НА ОБРАЗОВАНИЕТО И НАУКАТА | Не е получено становище в срок. |  |  |
| **13.** | МИНИСТЕРСТВО НА ЗДРАВЕОПАЗВАНЕТО | Без бележки. |  |  |
| **14.** | МИНИСТЕРСТВО НА КУЛТУРАТА | Без бележки. |  |  |
| **15.** | МИНИСТЕРСТВО НА ОКОЛНАТА СРЕДА И ВОДИТЕ | Без бележки. |  |  |
| **16.** | МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ | Съгласува със следните бележки и предложения:1. Обръщаме внимание, че измененията на нормативния акт следва да се изписват в скоби, като се посочват само брой на „Държавен вестник" и година на обнародване на изменението.2. В §1 по отношение на т.2 предлагаме следната редакция:„2. В чл.7, ал.1, т.2 се отменя". Аналогична бележка правим и по отношение на т. 4, б. „а", „б" и „в".3. По §2 в т. 1 думите „се отменя буква „а" да се заменят с „б. „а" се отменя".Аналогична бележка правим и по отношение на т. 2. | Приемат се.Бележките са отразени в проекта на акт. |  |
| **17.** | МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА | Без бележки. |  |  |
| **18.** | МИНИСТЕРСТВО НА ИКОНОМИКАТА | Съгласува със следната бележка:По отношение начина на изчисляване на таксите няма представени финансови разчети относно промяната на Тарифа №3 за таксите и в Тарифа № 4 и не става ясно дали е спазен принципът на разходоориентираност.Таксите, събирани от административните органи, се определят по Методика за определяне на разходоориентиран размер на таксите и разходването им. Методиката за определяне на разходоориентиран размер на таксите по чл.7а от Закона за ограничаване на административното регулиране и административния контрол върху стопанската дейност и разходването им е приета с Постановление № 1 на Министерския съвет от 5 януари 2012 г. и влиза в сила от 1 януари 2013 г. С цел да подпомогне дейността на административните органи, които следва да приведат размера на таксите в съответствие със Закона и Методиката, е утвърдена Инструкция за прилагане на Методика за определяне на разходоориентиран размер на таксите. Приетата през 2012 г. Методика за определяне на разходоориентиран размер на таксите има за цел да се определят такива размери на такси за административни услуги, които съответстват на разходите им. | Не се приема. | Когато се е определяла таксата за издаване на временен паспорт, същата е била съобразена и определена съгласно изисквания за ориентираност на разходите. С проекта на Постановление не се въвеждат нови такси, а се премахват изцяло и намаляват съществуващи такси. |
| **19.** | МИНИСТЕРСТВО НА ЕНЕРГЕТИКАТА | Без бележки. |  |  |
| **20.** | МИНИСТЕРСТВО НА ТУРИЗМА | Без бележки. |  |  |
| **21.** | МИНИСТЕРСТВО НА МЛАДЕЖТА И СПОРТА  | Без бележки. |  |  |
| ПЕТЪР АНАСТАСОВСдружение на българите на остров Крит | През месец юни 2017 г. представители на "Сдружение на Българите на остров Крит" посетихме почти всички възможни български институции в т.ч. и МВнР, като им представихме наш доклад от 40 страници, касаещи различни проблеми, които нашите над 1600 членове и приятели имат. Това са разбира се и основни проблеми, които касаят почти цялата диаспора.Цели 8 страници са отделени в този доклад с проблеми свързани с изваждане и подновяване на документи за самоличност, цени и качество. В две страници сме описали защо сумата от 67 е не само неправомерна, но и защо останалите суми са закръглени неправилно.Ето линк към нашия доклад:  http://www.bac.gr/upload/documents/Doklad-Analiz-Final.pdfТук МВнР говори за намаляване на такси, а реално е редно да се използва изразът "премахване на неправилно изисквана такса" за МВР, без то да е участник в процеса.Премахването на таксата - ПРОДАЖБАТА за 1 евро за лист хартия за ЗАЯВЛЕНИЕ, мисля че не е нужно въобще да се коментира. Няма такава цена за формуляр в нито една институция. Те са безплатни.ТУК Е РЕДНО МВнР да ни разясни защо не намаля таксата за издаване на ВРЕМЕНЕН ПАСПОРТ на цената на нормален. Тоест с какво по-различна е процедурата между двата паспорта, та за нормалния се заплаща от 28 до 42 евро в зависимост от възрастта, а за временния цената е 50 евро!Да видим. И при двата се подава заявление, обработват се едни и същи данни, прави се снимка ни лицето... времето за обработка е едно и също, дори няма никаква услуга от страна на МВнР в България пренасяне на готовия паспорт, защото временния се дава на място! ЗАТОВА ПИТАМЕ: ЗАЩО ВРЕМЕННИ ПАСПОРТ НЕ СТРУВА И ТОЙ 20 ЕВРО и какъв е мотивът на МВнР да взима 250% по-висока такса за по-малко работа?Друг важен въпрос са закръгленията, които МВнР прави. В тарифа №3 е записано следното: Чл. 1. (2) В чужбина таксите по тарифата се събират в евро, а при обективна невъзможност – в щатски долари или в местна валута, като размерът им се определя по официалния курс на Българската народна банка към еврото със закръгление към цяло число!Естествено МВнР не признава никакви счетоводни стандарти и закръглява неправомерно валутните равностойности по тарифа №4. За пример! За лична карта при цена от 18 лева в Евро сумата по официалния курс на БНБ е 9 евро и 20 цента! Странно защо е закръглена тази сума на 10 евра, а не на 9, както би било редно. Закръглението съм цяло число става като сумите от 0,51 и нагоре включително се закръгляват към следващото число, а до 0,50 включително и надолу до предишното цяло число…И на последно място, временният паспорт е само за прибиране до България. Защо България да не прави например за новородените в чужбина деца изваждането на Паспорт или Временен паспорт в срок от 6 месеца след раждането в чужбина - БЕЗПЛАТНО, като улеснение и стимул за всички редовни граждани. Така и новородените деца ще се обявяват навреме!КАКВА е причината от консулствата в чужбина да не може да се подаде заявление "бърза" поръчка с платена допълнително куриерска такса и готовият документ да не може да бъде получен в рамките на 15 дни поне, а се чака цели 2 месеца. В България бърза услуга е 3 дни, куриерската служба пренася документа за максимум два дни в ЕС! КАКВО ПРАВИ МВнР през останалите 55 дни за тази "бърза" поръчка? 10 дни не са ли достатъчни за едно подаване, приемане и изпращане? | Не се приема.  | 1. Таксата за издаване на временен паспорт е определена съгласно изисквания за ориентираност на разходите. 2. На следващото място, в доклада изрично е записано, че таксата за издаване на временен паспорт се състои от три компонента: - такса по Тарифа № 3 в размер на 50 евро; - такса по Тарифа № 4 в размер на 16 евро; - такса за заявление (пак по Тарифа № 3) в размер на 1 евро. Таксата по Тарифа № 4 се превежда по сметка на Министерството на вътрешните работи, а останалите такси в размер общо на 51 евро остават в бюджета на МВнР. Предвид това, че таксата от 1 евро е била определена, когато заявленията все още са се раздавали само от консулските служби, както и са били двойно по-големи по своя размер, тази такса следва да отпадне. Доколкото МВР предоставя само паспортните тела, стикерите и фолиото, необходими за издаването на документа, които се заплащат от МВнР отделно, то следва да отпадне таксата от 16 евро, събирана за бюджета на МВР, тъй като въпросното ведомство не участва в издаването на временния паспорт.  3. Споменатото от г-н П. Анастасов закръгляване на сумата не касае конкретния проект на акт на Министерския съвет. Настоящият проект Постановление съдържа в себе си мерки, които са насочени към улесняване и ускоряване на процедурите на административно обслужване и са част от усилията на българското правителство в посока намаляване на административната тежест и облекчаване на режимите за работа с граждани. |
| Едно допълнение важно по въпросът за повредените лични карти!В този пост съм показал снимка къде точно се счупва личната карта и защо.<https://www.facebook.com/Petar.L.Anastasov/posts/10209755305543644>Моля, помислете глобата в чужбина за повредена лична карта да бъде 20 евро минимално, а не 50 евро както е в момента. Лицето не е извършило умишлено действие, просто позиционирането на снимката, която е перфорирана в горния десен ъгъл е относително близо до борда, едва 5-6 мм. и при едно малко изкривяване при изваждане от портфейла тя се пуква точно там. Естестевено при използването й пукнатината продължава почти през цялата перфорация на снимката около 2-3 см.Не е редно глобата за едно пукване да е същата като тази при загубване!И нека не забравяме все пак, че лицето заплаща и старата и новата лична карта, не е редно да бъде наказвано със 100 лева, заради некачествени материали и лоша изработка!Благодарим за останалите неща, които обяви МВнР през изтеклите няколко дни в посока обслужване на гражданите, както и по отношение на цени за услуги, така и за предвиждане за намаляване на сроковете за обслужване. Особено за улеснението за заверка на подписа на преводача от всеки един нотариус! Това е вярната посока! | Не се приема. | Въпросното предложение не касае настоящия проект на акт на Министерския съвет.  |
| РОСИЦА КРЪСТЕВА | Считам за редно да бъдат приети предложенията на експертите, които познават процеса в детайли.По отношение цената на документите в Република България и зад граница - при калкулирането на отделните компоненти следва реално да се включва по-големия разход за доставка на временните паспорти, паспорти, лични карти и свидетелства за управление на МПС извън територията на Република България. | **Приема се за сведение.** |  |
| Обработката на лични данни на гражданите трябва да бъде в съответствие с изискванията на Закона за защита на личните данни, т.е. администраторът на лични данни е длъжен да подаде заявление за регистрация преди започване обработването на личните данни (лични данни са всяка информация, отнасяща се до физическото лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци).В този смисъл ако неправителствена организация съдейства на гражданите при попълването на заявленията за издаване на български лични документи (в които се съдържат лични данни) следва да има съответна регистрация (проверка на официалната страница на Министерството на правосъдието и на Агенцията по вписванията показва, че името "Сдружение на българите на остров Крит" е свободно, т.е. ако не става дума за техническа грешка, няма регистрация по Закона за юридическите лица с нестопанска цел (ЗЮЛНЦ) на такова дружество (Всяко писмено изявление от името на юридическо лице с нестопанска цел трябва да съдържа неговото наименование, седалище, адрес, както и данни за неговата регистрация, включително и единен идентификационен код - чл. 9 от ЗЮЛНЦ). |  | Въпросното предложение не касае настоящия проект на акт на Министерския съвет. |

ПОСТОЯНЕН СЕКРЕТАР НА МВнР:

 ЕЛЕНА ШЕКЕРЛЕТОВА